
Prome Minister Evelyn Wever-Croes: 


FUTURO 


“Ta solamente manteniendo di cantidad di casonan di 
contagio di e virus bao di control y abao, nos por recupera 
Aruba su economia y futuro” 


Ta hopi importante pa nos baha e cantidad di casonan activo 
ma Aruba pa asina nos por bay bek na e normalidad nobo. 
Durante e reunion den Parlamento dialuna pa duna un update 
di e maneho di Covid, Prome Minister Evelyn Wever-Croes a 


Turismo den e prome dos lunanan despues cu nos a habri 
frontera, juli y augustus, a bay hopi bon. Casi 13 mil na juli y 
17 mil na augustus. Pa september — cu semper ta mas slow 
cu juli y augustus — nos ta kere cu lo ta 15 mil. Apesar cu e 
cantidadnan aki no ta compara na e 80 mil turista cu average 
nos tawata ricibi mensual, ta trata aki di 13 mil, 17 mil y 15 mil, 
total 45 mil persona cu a laga nan pais y a scoge Aruba pa bin 
bishita y relaha. Nos tur por mira con positivo nan experiencia 
tawata den nan expresionnan haci. 


'Esaki ta danki na e cordialidad di nos hendenan den sector 
di horeca, cu apesar di tur cos, y tur e riesgo cu nan trabou ta 
trece cu ne, ta duna tur cu nan por pa e tursita ta satisfecho. Mi 
ta garantisa e trahadonan den e sector aki, cu nos ta trahando 
pa sigura nan salud y bienestar mas tanto posibel. 


Kico e tendencia aki ta bisa bo? 

Esaki ta bisa nos cu nos turistanan kier bin Aruba. Cu 
apesar di tur e exigencia di test, seguro, tapaboca, higiena, y 
distanciamento, nan ta sigui dispuesto pa bin Aruba. Locual ta 
strobando nos di habri pa mas turista, no ta cu e turista no kier 
bin, pero ta cu nos mester baha e cantidad di casonan activo. 


Si nos baha e cantidad di caso activo nos por ricibi mas 
turista, y nos por cuminsa mira hopi mas actividad economico 
di turismo. Mientras tanto nos kier mehora e bunitesa di nos 
pais pa ora nos turistanan bolbe, nan por goza mas aun di nos 
naturalesa. 


Aparte di turismo tin hopi interes di inversionistanan local y 
internacional pa inverti den Aruba. Tin desaroyo riba tereno di 
infrastructura. Tambe tin e destaho publico pa e refineria. Tin 
10 compania cu a sigui pa e di dos tanda di e REOI-1 pa un 
refineria, y 7 compania cu a sigui pa e di dos tanda di REOI-2, 
cu ta un desaroyo pa San Nicolas, los di e refineria. 


Awor nan ta den e fase di haci site visits y pa nan duna un binding 
offer, y pa november nos lo haya sa cua ta e inversionista of 
inversionistanan cu ta bay yuda nos reactiva nos economia. 


Tambe tin e pilar economico di cannabis, cu apesar cu nos a 
encontra hopi contra tiempo, pa nos por haci'e bon y corecto, 
e ta uno prometedor pa Aruba cu lo wordo concretisa pronto. 
E ley mes ta den e proceso pa yega na Parlamento y asina cu 
e cuadro legal ta bon regla, nos por continua cu desaroya e 
pilar aki. 


Nos ta den e corona crisis ainda, y nos tin retonan grandi nos 
dilanti ainda, pero tambe nos por mira resultadonan positivo. 
Di awor en adelante laga nos tuma e resultado positivo aki 
como motivacion pa hunto sigui cumpli cu diciplina e reglanan 
di higiena y distanciamento social unda cu nos bay. Pasobra 
ta solamente manteniendo di cantidad di casonan di contagio 
di e virus bao di control y abao, nos por recupera Aruba su 
economia y futuro. 

Nos hendenan ta fuerte, nos hendenan tin curashi, y 
principalmente nos hendenan ta balente. Mi tin tur confiansa 
cu e biaha aki nos lo ta exitoso un biaha mas. Disciplina y 
cordialidad lo ta e yabi di nos exito”, Prome Minister Evelyn 
Wever-Croes a expresa. 

'Positivitv rate' ta bahando di 
40% pa 25% pero nos mester 
yega 5%. P'esey mi ta urgi tur 
ciudadano, ban sigui cu 
disciplina pa algun siman 
mas. Danki pa bo 
cooperacion. 


Premier Evelyn Wever-Croes 








LI-LI-I ILLE NN 


Nos a tuma medida mas 
estricto pa frenae 

plamamento di e virus. No ta 
facil pero si necesario. 

Danki na esaki nos ta mira un 
desaroyo positivo ta 
manifestando. Danki 


Premier Evelyn Wever-Croes 

MINISTER MARISOL LOPEZ-TROMP E 
Zi 


TRABOUNAN TA CONTINUA NA DAKOTA, CU 
CONSTRUCCION DI DIFERENTE DREMPEL 
PA AUMENTA SEGURIDAD DI TRAFICO 
DEN E BARIO 


Siman pasa DOW a cumpli cu peticion di habitantenan y all -E 
polis desde hopi tempo, pa necesidad di verkeersplateau na 
Mandolinstraat (Dakota). E Siman aki DOW ta continua cu 
trabounan den mesun bario pero e biaha aki na Pindastraat 
caminda lo construi 2 verkeersplateau. Di e forma aki lo yuda 
baha velocidad di automobilistanan y aumenta seguridad pa 
muchanan den e bario y tur otro habitante. 








Ta importante pa automobilistanan ta consciente pa mantene 
nan mes na regla di trafico y baha velocidad ora ta den bario 
habita. 











Verkeersplateau 
Baha Velocidad 

Segun resumen di awe por tuma nota cu 144 persona mas a recupera, tin 62 caso nobo di Covid-19 
di residente (34% “positive rate”), total di activonan a baha cu 83 persona y ta na 727 awe, total di 
testnan haci ta 388, testnan haci bou di residentenan na laboratorio di hospital ta 184 y total di caso 
di fayecimento relata na Covid-19 a aumenta na 26, palabra di forsa y profundo condolencia na famia. 


Hospital ta informa cu tin un total di 47 persona interna di cual 11 ta den cuido intensivo y 36 ta isola 
riba piso general. 






















CORONAVIRUS 
COVID-19 
ARUBA 
MU on —— MESE no RESIDENTE 
CASONAN NOBO| 62 62 0 
ACTIVO 727 720 7 
RECUPERA 3181 3139 42 
POSITIVO 3934 3885 49 
NEGATIVO - 27403 - - 
GETEST 31337 - Š 
GETEST NA AIRPORT | 13763 s = 
MORTO 26 26 0 
b VG Gobierno E Aruba Su 

MINISTER XIOMARA MADURO 


MINISTER XIOMARA MADURO A REUNI 
CU FUNDACION RANCHO RIBA NAN 
TRABOUNAN PA CONSERVA HISTORIA Y 
CULTURA DI RANCHO 








Dialuna atardi Minister Maduro a reuni cu Fundacion Rancho pa 
asina por tende mas di e trabounan di e fundacion pa conserva 
historia y cultura di Rancho. E fundacion a duna un presentacion 
di nan trabounan y a indica nan deseo pa por bay conserva y 
maneha e markthallen y tambe Schoenerhaven cu ta sitionan 
emblematico di Rancho. E intercambio cultural y comercial cu 
La Guajira tambe ta un punto importante pa e fundacion ya cu 
esakinan ta lasonan estrecho cu semper a existi entre Aruba 
y Colombia y cu awor mester wordo reconecta. Fundacion 
Rancho a cuminsa traha di awor aki caba riba e celebracion di 
200 aña di Oranjestad na aña 2024 cu lo ta yena di actividad 
pa nos tur por sera conoci mas cu e diversidad cultural cu ta 
tipifica e bario di Rancho. 

Minister Xiomara Maduro: 

Awor no ta momento pa informacion infunda y incorecto cu 
ta crea desconfiansa den nos Pais 











Minister Maduro a tuma nota di e articulo di sr. Alberts titula, 
Posicion di Florin na peliger' publica den Bondia Aruba di 28 di 
september. Den e articulo ta purba sugeri cu e emision di bono 
di Gobierno cu recientemente a tuma lugar lo perhudica e 
balor di nos Florin. Ademas sr. Alberts den su articulo ta purba 
desacredita Banco Central door di sugeri cu e instancia cu 
mester percura pa e balor di nos Florin, no a conseha Gobierno 


debidamente. Corectamente Banco Central a reaciona e mesun 
dia riba e contenido di e articulo aki, brindando informacion 
corecto riba e situacion di divisas na Pais Aruba y mustrando 
cu nos Florin no ta core peliger. Banco Central a informa cu pa 
promer biaha Aruba tin un reserva di divisas cu ta cubri 10 luna 
di importacion, cual ta hopi mas cu e 3 luna rekeri pa standard 
internacional. 


Minister Xiomara Maduro ta lamenta cu memey di un crisis di 
likides ocasiona pa un pandemia, ta bin cu noticia tendencioso 
y incorecto. Esaki no ta sirbi e bienestar di nos Pais. Nos Florin 
ta representa tambe nos identidad como Pais y esey no ta algo 
pa haci wega (politico) cune. Como experto mester a percura 
pa busca informacion corecto ora ta duna opinion y como 
periodista mester a busca e otro banda di medaya promer cu 
publica algo cu ta atacha locual nos Pais y su hendenan ta 
identifica nan mes cune. Un crisis ta exigi cu tur hende mester 
asumi nan responsabilidad pa evita cu ta bin mas crisis. Awor 
no tin espacio pa informacion infunda, incorecto cu ta crea 
desconfiansa sin tin mester den nos Pais. 

CENTRALE BANK VAN ARUBA 
*** COMUNICADO DI PRENSA *** 


Banco Central di Aruba ta reacciona riba ponencianan infunda y eroneo di sr. Arjen Alberts 
manera publica den Bon Dia “Arjen Alberts: posicion di florin na peligro” 


Desde Status Aparte, cu crisis of sin crisis economico-financiero, gobiernonan di Aruba, sin excepcion, 
a fia riba mercado local sin cu esaki tabatin impacto riba e tasa fiho di nos florin pa cu dollar Mericano, 
esta Afl. 1.79. E motibo principal cu gobiernonan mester a fia ta cu un par di biaha so gobierno di Aruba 
tabatin un surplus riba su posicion financiero den e casi 35 aña cu a transcuri. 


A pesar di esey y cu of sin crisis, nos florin desde 1986 a mantene su balor fiho contra e dollar menciona 
anteriormente, cual ta hancra den ley, manera ta publica diariamente riba website di Banco di Central 
di Aruba (BCA). Independiente di e maneho fiscal di gobierno di Aruba, sea restrictivo of expansivo, a 
base di circumstancianan economico-financiero, BCA como instituto autonomo semper a hiba y lo sigui 
hiba un maneho monetario prudente solamente cu un meta, esta mantene e tasa fiho di florin contra 
e dollar Mericano, cual ta e fundeshi di confianza den nos florin. Esey ta un di su tareanan principal 
manera stipula den ley, cu ta disponibel riba BCA su website. 


Pa stipula y implementa un maneho monetario prudente y asina mantene confianza den nos florin, 
BCA tin suficiente instrumento legal, cu e ta aplica efectivamente, entre nan medidanan di divisa, cu 
cual a crea y a mantene semper un nivel di divisa cu ta suficiente pa cubri diferente luna di importacion 
yotro tipo di servicionan crucial pa nos pais, riba cual por cai bek den un situacion di crisis unda entrada 
di divisa por ta (severamente) limita. E reserva di divisa ta Aruba su buffer internacional principal. E 
ponencia di sr. Alberts cu “Nos no tin un economia propio. Tur cos cu drenta ta sali na divisa”. Y “Nunca 
ereservanan tabata suficiente” ta infunda, ta completamente eroneo y ta carece conocimiento basico 
di nos economia. 


Desde maart di e aña aki debi na e situacion di crisis relaciona cu Covid-19, BCA a tuma varios medida 
pa mantene y garantisa cu nos divisa ta na un nivel sostenibel di acuerdo cu benchmarknan 
internacional. Como parti di transparencia di su maneho monetario, ta publica tur decision di BCA riba 
e tereno aki (https://www.cbaruba.org/cba/readBlob.do?id=6310). E recien medidanan di divisa ta 
disponibel riba website di BCA pa cualkier analisis y tambe con nos nivel di divisa ta desaroyando su 
mes, incluso inflacion cu sigur ta un indicador importante, particularmente den e contexto di e posicion 
competitivo di Aruba contra otro paisnan regional. 


J-E. Irausquin Boulevard &. P.O. Box 18 Oranjestad Aruba Tel, no.(297) 525-2100. Fax no.i (297) 525-2101 
E-mail: informationcenter(lebaruba,org Website: www cbaruba org 

Continuacion Nos Florin no ta na peliger.... 





Tambe por menciona cu den transcurso di añanan, e maneho monetario di BCA a wordo evalua door 
di Fondo Monetario Internacional (FMI) consistentemente, a base di e asina yama "Article IV 
missions". A base di evaluacionan aki, FMI tambe a confirma e maneho prudente monetario den su 
rapportnan cu ta disponibel riba nos website. 


Pa kita tur duda, BCA ta informa adicionalmente cu e reservanan oficial di divisa a nota un subida di 
Afl. 422,7 miyon te cu 28 di augustus 2020, compara cu fin di december 2019. Alabes e reservanan 
internacional (incluyendo e diferencia di reevaluacion di oro y bononan internacional) a aumenta cu 
Afl. 358,2 miyon, entre otro pa motibo cu actividad economico, y consecuentemente consumo 
domestico y importacion, a cai significantemente door di fiansanan internacional di gobierno di Aruba, 
incluso obteni for di gobierno di Hulanda, y e medidanan restringente di BCA riba tereno di divisa. 
Consecuentemente, e reservanan oficial y e reservanan internacional a yega te na, respectivamente, 
Afl. 2.187,5 miyon y Afl. 2.257,8 miyon riba 28 di augustus 2020, cual ta pieknan mas halto cu a wordo 
registra. Di e manera aki e nivel di reservanan ta cubri mas cu 10 luna di importacion. Ademas, e 
reservanan ta cubri 104,4% di e nivel optimal basa riba e metrico recien aplica door di FMI, esta e asina 
yama 'Assessment Reserve Adecuacy' (ARA). 


Raservanan. 
(na ML on) 

Consecuentemente, e entrevista cu sr. Alberts den Bon Dia den cual, fuera di otro ponencianan 
incorecto, e ta declara cu “dentro di algun siman, ni luna, florin lo perde su balor contra e dollar” ta 
infunda, ta sin base apropia monetario y financiero y no ta tene cuenta cu datonan publica. Tambe su 
declaracion “ta mescos cu si gobierno ta saca placa di Banco Central y ta laga print” ta completamente 
eroneo, y por informa aki cu contrario na hopi pais, BCA desde su establecimento na 1986, nunca a fia 
gobierno di Aruba un cen y por confirma esey tambe den su cuentanan anual cu ta publica riba su 
website. Semper gobiernonan mester a busca un solucion riba mercado pa nan fiansanan, pa asina 
proteha nos florin. 


Di mesun forma, e informacion cu sr. Alberts a duna tocante inflacion ta incorecto. Publicacionnan 
mensual di Bureau Central di Estadistica ta mustra claramente un bahada gradual den e tasa di 
inflacion den 2020. E inflacion, midi a base di e cambio den e indice di CPI, tabata 0,0 porciento den 
juli 2020, compara cu e mesun luna di e aña anterior. E promedio di inflacion di 12-luna a baha te na 3,3 
porciento na juli 2020, compara cu e nivel di 4,6 porciento cu el a yega na februari y maart 2020. E 
promedio di inflacion di 12-luna ora exclui e componentenan di energia y cuminda ta 2,9 porciento na 
juli 2020. 


E expectativa ta cu e tasa di inflacion lo sigui baha den e resto di aña aki, debi entre otro na un 
reduccion den tarifa di coriente desde 1 di januari 2020, e ausencia di e efecto di e introduccion di BAVP, 
y tambe, asumiendo un prijs mas abou y stabil di crudo ademas di ningun aumento den impuesto. 











BCA ta lamenta cu sr. Alberts, den su entrevista cu Bon Dia, ta malinforma e publico usando 
declaracionnan infunda y incorecto cu ta carece conocimento basico monetario-economico aplicabel 
pa nos isla y innecesariamente ta crea asina desconfiansa den nos florin sin ningun base corecto. 


Banco Central di Aruba 
28 di september 2020 

BUKI BALUARTE - CAS DI CULTURA ARUBA 


60 aña e teatro nacional di Aruba 


abata na aña 1949 cu un grupo di fundacion di arte y cultura hopi 
activo den comunidad bou di e capa di Fundacion Cultureel 
Centrum Aruba (CCA), tabata sinti un gran necesidad pa tin un 
luga na unda por eherce y desaroya e disciplina di arte. 
Fundacion Cultureel Centrum Aruba hunto cu otro fundacion 
y grupo cultural, manera Filmliga Aruba, Arubaanse 
Muziekschool, de Arubaanse Kunstkring, het Arubaans 
Symphonie Orkest, de Volksuniversiteit Aruba, de Aruba 
Camera Club, de Amateurtoneelgroep, de Rvthmische 
Dansschool y de Vereniging Pro Musica a uni forsa pa haci e 
soño di tin un edificio pa arte y cultura bira realidad. 


Asina a funda Stichting Schouwburg Aruba (SSA) na 1955 cu 
e meta pa construi y maneha e prome centro cultural di Aruba. 
E instancianan cu a haci construccion di un cas pa cultura 
pa Aruba posibel tabata Teritorio Insular di Aruba, fundacion 
Stichting voor Culturele Samenwerking met Suriname en 
de Nederlandse Antillen (Sticusa) na Hulanda, Lago Oil & 
Transport Co. Ltd. y por ultimo Koninklike Nederlandse 
Stoomboot Maatschappij (KNSM) di Amsterdam. E diseño 
tabata na encargo di arkitecto F.F. Zingel, kende tambe a 
diseña Centro Pro Arte y misa di Brievengat na Corsou. Asina 
alanta un edificio moderno, nos Cas di Cultura (CdC) cu tabata 
y ainda ta marca entrada di Playa y cu a habri su portanan 
oficialmente 15 di november 1958. 

Te awe, despues di 60 afia, SSA ta maneha Cas di Cultura y 
ta percura pa e edificio por duna comunidad cultural y general 
e servicio mereci. Sinembargo, na 2018, SSA ta para dilanti 
di e reto grandi di un renobacion extenso di Cas di Cultura. 
Un renobacion cu ta sumamente necesario en conexion cu 
biehes di e facilidadnan, logistica interno anticua y e tamaño 
cu no ta apropia mas pa Aruba su populacion. Desde 2015 a 
cuminsa tuma paso preparatorio pa e renobacion pa medio di 
reunionnan cu usuarionan di CdC y partnernan den cas cu ta 
Scol di Musica Rufo Wever, Scol di Baile Diana Antonette y Da 
Vinci Academy. Djey a sali un plan di rekisito cu e compania 
Theateradvies BV di Hulanda y Monumentenbureau Aruba a 
traduci e plan den un diseño hunto cu un plan di financiamento. 
Cu hopi positivismo SSA ta cana e caminda aki sperando 
aporte di henter Aruba su comunidad. 


Cas di Cultura ta mas cu un edificio pa presenta of presencia 
obra. 

Esaki ta e cas unda e famia cultural di Aruba ta bin hunto pa 
fortifica e lasonan necesario pa yuda nos pais desaroya como 
un nacion culto y progresivo. 

Den transcurso di aña hopi cos a cambia. E fundacionnan 
Sticusa y CCA no ta existi mas y tambe hopi di e fundacionnan 
cu tabata ricibi financiamento di CCA a keda disolvi. E 
desaroyo aki a haci cu a realisa hopi menos iniciativa den 
programacion. Un desaroyo positivo tabata, ora Fundacion 
UNOCA (Union di Organisacionnan Cultural Arubano) a 
percura pa varios fundacion, grupo cultural y artista por a sigui 
realisa nan proyectonan. Mester reconoce cu e cantidad di 











produccion Arubano a keda menos compara cu den tempo di 
Sticusa y CCA. Ademas, e 'sentido di union' cu tabata reina 
antes a mengua un tempo, mientras cu awor e enfoke riba 
arte y cultura ta bolbiendo y gruponan ta lantando y ta uni. E 
gran acogida di medionan social na Aruba ta contribuyendo 
tambe na promocion di arte y cultura. Sinembargo, ainda tin 
hopi espacio pa mas dialogo y union. 


Den e buki BaluArte por lesa mas di nos baluartenan cultural di 
nos pais. E miho regalo un buki di BaluArte y tur esnan interesa 
den e buki BaluArte por tuma contacto cu oficina di UNOCA na 
telefoon 5820108 of 5835681 durante orarionan di oficina di 
oficina entre 8'or di mainta y 4'or di atardi of por manda un 
email na unocagsetarnet.aw pa mas informacion. Ademas e 
buki ta obtenibel na Cas di Cultura, Plaza Bookshop, Van Dorp 
y De Wit Stores na San Nicolaas y Oranjestad. E prijs di e buki 
ta 55 florin. 


MINISTER DANGUI ODUBER 

Minister Dangui Oduber na fraccion di AVP: 


PA TUR SOLUCION BOSO TIN UN PROBLEMA 


Dialuna den Parlamento Minister di Turismo, Salubriad Publico 
y Deporte Sr. Dangui Oduber a contesta diferente preguntanan 
di miembronan di fraccion di AVP. 


Minister Oduber ta condena e hecho cu Sra. Wyatt-Ras a haya 
ta bon pa hunga politica barata den un pandemia na unda tin 
famianan a perde nan ser keri door di COVID-19. Aruba ta 
pasando den un situacion hopi serio y pesey ta tristo pa mira 
con partido AVP kier hunga politica cu dolor di hende. Awor cu 
e casonan ta bahando enbes cu e Parlamentario duna palabra 
di merito na e crisis team y esnan cu ta traha den salubridad. 
E Parlamentario ta dicidi di bisa cu ta a base di e factor cu ta 
haciendo menos test e cifra a baha, siendo DVG a bisa cu e 
cantidad di test nan haci a keda stabil, asina e mandatario a 
expresa. 


E mandatario a menciona cu ya caba a test mas di 17 mil persona 
na e test center desde 11 di maart. Aruba ta un di e paisnan na 
mundo cu a haci mas test per capita, compara cu paisnan den 
region nos ta esun cu a test mastanto. E mandatario a segura 
cu tin suficiente test kit den stock y esaki ta wordo controla y 
maneha pa LAB HOH, pa asina haci e besteling na tempo pa 
garantisa cu semper tin test. Esaki ta conta pa e “Personal 
protective equipment” tambe y e remedinan, tur esaki ta 
puntonan cu ta bin dilanti den e “vier landen overleg” hunto cu 
Hulanda, Corsou y Sint Maarten. Minister Oduber ta informa 
Sra. Wyatt-Ras cu tin suficiente ventilador den HOH pa y ainda 
Hulanda por yuda Aruba cu 6 mas si esaki ta necesario. Minister 
Oduber ta conseha e Parlamentario pa sigui noticianan local 
mirando cu tur e contestanan aki ta informacionnan cu a bin 
dilanti den noticia. 


Minister Dangui Oduber a expresa cu prioridad pa su persona 
ta pa maneha e crisis y despues contesta preguntanan cu por 
wordo contesta pa profesionalnan y cu hopi biaha ta informacion 
publico. E mandatario ta satisfecho cu e cifranan di e casonan 
activo ta bahando y ta pidi pueblo pa keda disciplina y sigui e 














protocolnan cu tin. E mandatario a menciona cu 2 siman pasa 
tabata tin 1600 caso activo awor esaki ta 727 caso activo, e 
cantidad ainda ta halto pero nos ta riba e bon caminda. 


Nos a pone como meta pa reduci e cantidad di casonan 
positivo pa dia na 30 cual ta un nivel cu nos por maneha y cu 
no ta pone presion riba nos capacidad di cuido na hospital y 
tampoco riba nos departamento di salud publico. 

Hunto nos lo logra sali for di e crisis aki. 

MINISTERIO DI TURISMO, 


SALUBRIDAD PUBLICO 
y DEPORTE 


Aplica distancia social 
di 1.5M na tur momento 


Bisti tapa boca | Evita mishi wowo, 
paden di tur lugar nanishi y boca 


Uza 'hand 
Laba man cu sanitizer' cu 
frecuencia 


www.arubacovid19.org 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER - 

MinisterAndin Bikker semper ta subraya culeynanta e 'software' 
di un Pais, ja cu practicamente tur area di nos sociedad ta wordo 
reglamenta dor di ley, sea ta nos Constitucion, Ordenansa- of 
decretonan. Pesey den cuadro di e maneho di Ministerio di 
Husticia y Gabinete Wever-Croes modernisacion di nos leynan 
tin hopi prioridad, pa asina nos comunidad por conta cu leynan 
cu ta al dia. 





Diamars mainta mr. Andin Bikker conhuntamente cu Parlamanto 
di Aruba a trata dos propuesta di ley cu lo modernisa nos 
leynan despues di hopi tempo riba areanan importante. Un di e 
leynan ta e ley pa introduci un Codigo Civil Corporativo (CCC) 

nobo, na Hulandes conoci como "Boek 2 van het Burgerlijk 
Wetboek', cual ta Codigo ta regula entidadnan corporativo 
manera N.V., V.B.A., Stichting y Vereniging. Una bes introduci 
e CCC of ‘Boek 2”, e lo reemplasa entre otro e Codigo Mercantil 
('Wetboek van Koophandel cual ley ta data di varios decada. 
Na 2019 a haya a aprobacion di Parlamento pa e Boek 2 (AB 
2019 no. 38), sin embargo introduccion di e ley aki tin pa wordo 
prepara via un asina yama “invoeringsverordening”, cual ta 
adapta varios otro leynan cu por ehempel ta acopla of referi 
na e ley cu ta bay wordo reemplasa y meste wordo cambia 
pa introduccion di e ley nobo. Departamento di Asuntonan 
Legislativo y Huridico (DWJZ) hunto cu un Profesor di Hulanda 
atraha incansablemente riba e invoeringsverordening pa Boek 
2. 


Boek 2 ta un ley sumamente importante pa inversion y 
desaroyo economico via corporacionan (NV, VBA) y pa sector 
social, deportivo y caritativo cu ta haci uso di fundacionan y 
asociacionan. Pa e sector di notarionan, cu na 2019 a wordo 
amplia cu aprobacion di Parlamento (AB 2019 no. 23), y pa 
sector huridico y di abogacia e introduccion di e CCC of Boek 
2 lo ta un adelanto enorme, despues di decadanan ta traha cu 
e Codigo Mercantil, cu pues ta un ley bastante anticua. 


Tambe a trata den Parlamento introduccion di un regulacion 
specifico pa contratonan digital, un ley cu, igual cu Boek 2, 
pa basta tempo caba ta un realidad na Corsou, Sint Maarten 
y Hulanda, y ta necesario mirando e realidad economico di 
compranan virtual via Internet. Un Pabien na Minister di 
Husticia mr. Andin Bikker cu otro logro pa pais Aruba. 

CUERPO POLICIAL, ARUBA ta informa: 





Pa medio di e comunicado aki departamento di Rijbewijs (BER) 
kier a informa cu Examen Practico lo cuminsa bek for di dia 30 
September 2020. 


Nos di Rijbewijs ta cuminsa solamente cu Examen Practico 
y nos lo avisa dentro di poco ki dia lo cuminsa cu e otro 
servicionan duna na nos departamento. 


Na tur esnan cu tawata tin examen den e temporada cu nos 
tawata cera por wak e schedule pa e fecha nobo di nan examen. 


Ta recorda esnan cu tin examen practico pa tene cuenta cu 
nos protocol pa cu Covid-19. 


LISTA DI EXAMEN PRACTICO 


ORARIO DI CITA TA KEDA MESUN COS 


/ 10 September 2020 
/ 11 September 2020 


27 augustus 
28 augustus 


31 augustus 


E 14 September 2020 | 


30 September 2020 


01 oktober 2020 
02 oktober 2020 





01 September / 15 September 2020 
02 September / 1 óSeptember 2020 
03 September / 17 September 2020 
04 September / 18 September 2020 
07 September / 21 September 2020 
22 September 2020 
23 September 2020 
24 September 2020 


05 oktober 2020 
06 oktober 2020 


| 07 oktober 2020 


08 oktober 2020 





09 oktober 2020 





E 2 oktober 2020 
13 oktober 2020 


[14 oktober 2020 l 





25 September 2020 


E 5 oktober 2020 





28 September 2020 


16 oktober 2020 





29 September 2020 
30 September 2020 


19 oktober 2020 





20 oktober 2020 





1 oktober 2020 





| 21 oktober 2020 


BUREAU EXAMEN RIJBEWIJZEN 








MINISTER ARMANDO LAMPE 

ULTIMO DIA DI INSCRIPCION PA 
LANDSEXAMEN MAVO/HAVO/VWO 2021 


Departamento di Enseñansa Aruba (DEA) ta recorda un y tur 
cu ultimo dia pa inscribi pa Landsexamen MAVO, HAVO, VWO 
2021 ta diaranson dia 30 di september 2020. 


Bo ta desea di haal bo diploma di MAVO, HAVO of VWO ainda? 
Landsexamen ta brinda e oportunidad pa haal e diploma aki 
na un manera flexibel. 


Un 'landsexamen' ta igual na e examen di un scol secundario y 
un diploma di landsexamen MAVO, HAVO of VWO tin e mesun 
balor cu e diploma obteni via un scol secundario. 


KEN POR PARTICIPA? 

Personanan cu no ta bishita scol secundario (mas) pero cu 
ainda kier haal nan diploma, como tambe esnan cu kier haal 
certificado pa un of mas materia (vak) specifico por inscribi pa 
participa na Landsexamen. 


Landsexamen ta aplica e mesun exigencianan pa examen 
(exameneisen) y e mesun 'schriftelijke centrale examens”. 


Esnan cu scoge pa participa na landsexamen no ta obliga 
pa haci examen den tur materia pareu. Bo por scoge pa haci 
examen y haal 'deelcertificaten' pa un (1) of mas materia 
durante diferente aña escolar. Cada candidato tin maximo 10 
aña pa haal su diploma via landsexamen. 


Riba website www.ea.aw por haya mas informacion di e 
similaridadnan y e diferencianan entre Landsexamen y 
scol secundario, como tambe por haya informacion di tur e 
rekisitonan pa participa. 


INSCRIPCION 
Inscripcion pa landsexamen 2021 ta tuma lugar den e periodo 
di 1 di september pa 30 di september 2020. 


E aña aki, den cuadro di mehoracion di servicio, a digitalisa 
henter e proceso di inscripcion: esaki awo ta tuma luga online 
a traves di e Landsexamen Web Portal. 


Den e portal tur persona cu kier participa na Landsexamen 
por yena e formulario di inscripcion digital y upload tur e 
documentonan rekeri, manera p.e. certificado, diploma, 
listanan di cifra obteni cu firma oficial y copia di un extracto di 











registro di Censo di Aruba. 


WWW.EA.AW, WWW.PAPIAMENTO.AW, 4297 528 3400, 
STADIONWEG 37, ORANJESTAD, ARUBA E Landsexamen 
Web Portal y tur informacion necesario ta accesibel a traves 
di e website Enseñansa Aruba: www.ea.aw. Riba e pagina 
principal di e website mester busca Landsexamen (bou di 
letter L) den e alfabet menu. 


Ta urgi un y tur pa por fabor lesa tur informacion, incluso e 
'Informatiebrochure Landsexamen' prome cu vena e formulario 
di inscripcion online. 


Candidatonan cu ta cumpli cu tur regla di inscripcion v a pasa 
e 'screening' despues ta wordo notifica pa entrega un copia di 
e recibo di pago di por lo menos 1 materia (vak) door di upload 
esaki tambe den e Landsexamen Web Portal. 


Si no entrega tur documento necesario of si e inscripcion drenta 
despues di dia 30 di september 2020, va no por procesa e 
inscripcion. 


MAS INFORMACION 

Pa mas informacion por acudi na e website di Departamento 
di Enseñansa Aruba www.ea.aw como tambe sigui DEA via 
social media, facebook y instagram (DEducationAruba, pa 
keda na altura di tur informacion oficial. 

Prome bo bisti un tapa boca, Cubri nanishi y boca bon. 
laba bo man bon cu awa y Sigura bo mes cu tur cos 
habon, of uza hand sanitizer ta bon tapa y cu no tin 
(min. 60% alcohol). espacio habri. 


E 
cai 


Cambia e tapa boca pa un nobo Kita e tapa boca halando e elastic 
ora esun cu bo tin bisti ta patras, no mishi cu e parti dilanti. 
humedo. Noreuzatapaboca. Tire afo di biaha den un bak'i sushi cu 

tapadera. Laba man corectamente. 

PA INFORMACION 
CORECTO Y BERDAD 














